קווין גייטס

קווין ג'רום גיליארד (באנגלית: Kevin Jerome Gilyard; נולד ב-5 בפברואר 1986), הידוע בשם הבמה קווין גייטס (Kevin Gates), הוא ראפר, זמר ופזמונאי אמריקאי.

==ביוגרפיה==
קווין ג'רום גיליארד נולד ב-5 בפברואר 1986, לאם פוארטו ריקנית ולאב אפרו-אמריקאי.<ref></ref> הוא ומשפחתו עברו לניו אורלינס,<ref name=":12"></ref> ולאחר מכן התיישבו בבאטון רוז'. גייטס נעצר ב-1999, בגיל 13, על נסיעה ברכב גנוב.<ref name="TrapWorld"></ref> הוא איבד את הקשר עם אביו בגיל צעיר, אך מאוחר יותר חזר אליו כנער. אביו נפטר מאיידס כאשר גייטס היה בן 14.<ref></ref>

גייטס החל את הקריירה שלו ב-2007 על ידי חתימה בלייבל המקומי "דד גיים רקורדס".<ref></ref> באותה השנה הוציא את המיקסטייפ הראשון שלו, Pick of Da Litter, וב-2008 הוציא מיקסטייפ נוסף בשם All or Nothin.<ref name="SACurrent"></ref><ref name="ComplexWho"></ref> ב-2008 גייטס נכנס לכלא ובכך נעצרה הקריירה המוזיקלית שלו. הוא בילה 31 חודשים בכלא, בין 2008 ל-2011.<ref name="XXLBest"></ref> הוא שוחרר מוקדם בשל התנהגות טובה.<ref name="RS2014"></ref>

לאחר תקופתו בכלא, שב גייטס לעבוד על מוזיקה. ב-2012 הוציא את המיקסטייפ Make 'Em Believe,<ref name="XXLComeUp"></ref> שמשך את תשומת ליבו של חברת התקליטים של הראפר ליל ויין "יאנג מאני". גייטס הוחתם באגף הניהול של החברה מאוחר יותר באותה השנה.

בתחילת 2013 הוציא גייטס את המיקסטייפ The Luca Brasi Story. המיקסטייפ זכה לתשומת לב חיובית ולשבחים ממבקרי המוזיקה.<ref name="PFLuca"></ref><ref name="XXLPrison"></ref> בעקבות הצלחתו של המיקסטייפ, גייטס הוחתם בחברת התקליטים אטלנטיק רקורדס, וביולי 2013 הוציא את המיקסטייפ הראשון שלו בחברה, Stranger Than Fiction,<ref name="CoSFiction"></ref><ref name="Noisey2013"></ref> העוסק בדיכאון ובתקופתו של גייטס בכלא.<ref name="HHDXFiction"></ref> המיקסטייפ זכה גם הוא לביקורות חיוביות והיה למיקסטייפ הראשון של גייטס שנכנס למצעד הבילבורד 200, כשהגיע למקום ה-37. לאחר צאתו של המיקסטייפ, גייטס מצא את עצמו בשנית בכלא בגין הפרת שחרור על-תנאי. עם שחרורו, יצא המיקסטייפ By Any Means, שהגיע למקום ה-17 בבילבורד 200.

עם צאתו של המיקסטייפ ה-13 שלו, Luca Brasi 2, גייטס זכה בכניסתו השלישית למצעד הבילבורד 200 ברציפות, כשהמיקסטייפ הגיע למקום ה-38.<ref name="PFLuca2"></ref> המיקסטייפ כלל את הסינגל "I Don't Get Tired", שהיה לשירו הראשון שנכנס לבילבורד הוט 100 וקיבל את תואר הזהב. במאי 2015, הוציא מיקסטייפ נוסף, Murder for Hire, ששימש כחלק השלישי בסדרת Luca Brasi.<ref name="HHDXMurder"></ref>

ביולי 2015 הוציא את הסינגל הראשון מתוך אלבום הבכורה שלו, "Kno One".<ref name="HNHHKno"></ref> ב-29 בינואר, יצא האלבום, שנקרא Islah, על שם בתו הבכורה.<ref name="HHDXIslah"></ref> מתוך האלבום הצליח במיוחד הסינגל "" שהגיע למקום ה-17 בבילבורד הוט 100 וזכה בתואר הפלטינה המרובעת מאיגוד תעשיית ההקלטות האמריקאי. האלבום עצמו מכר 112,000 עותקים בשבוע הראשון לצאתו והגיע למקום השני בבילבורד 200.<ref name="US100"></ref>

ב-22 בספטמבר 2017 בת זוגו של גייטס דרקה פרסמה את המיקסטייפ ה-15 של גייטס, By Any Means 2, בזמן שגייטס נשאר בכלא.<ref></ref> המיקסטייפ הגיע למקום הרביעי בבילבורד 200. במאי 2018, גייטס הוציא את הפרויקט הראשון שלו מאז שחרורו מהכלא, Chained to the City, מיני-אלבום בן שלושה שירים.<ref></ref> מיני-אלבום נוסף, Only the Generals Gon Understand, יצא במאי 2019 והגיע למקום ה-18 בבילבורד 200.<ref></ref> בספטמבר, יצא אלבום האולפן השני שלו, I'm Him, שמכר 72,000 יחידות שקולות לאלבום בשבוע הראשון לצאתו והגיע למקום הרביעי בבילבורד 200.

ב-17 ביוני 2022 הוציא גייטס את אלבום האולפן השלישי שלו, Khaza, שנכנס למקום השמיני בבילבורד 200 עם 40,000 יחידות שקולות לאלבום בשבוע הראשון לצאתו.<ref name=":0"></ref>

==דיסקוגרפיה==
===אלבומי אולפן===
* 2016: Islah
* 2019: I'm Him
* 2022: Khaza

===מיקסטייפים מסחריים===
* 2013: Stranger Than Fiction
* 2014: By Any Means
* 2014: Luca Brasi 2
* 2015: Murder for Hire
* 2016: Murder for Hire 2
* 2017: By Any Means 2
* 2018: Luca Brasi 3
* 2021: Only the Generals, Pt. II

===מיני-אלבומים===
* 2018: Chained to the City
* 2018: 
* 2019: Only the Generals Gon Understand

==קישורים חיצוניים==

* 

==הערות שוליים==

קטגוריה:ראפרים אמריקאים
קטגוריה:אמריקאים ממוצא פוארטו ריקני
קטגוריה:מתאסלמים אמריקאים
קטגוריה:אמנים אמריקאים הידועים בשם במה
קטגוריה:אמני אטלנטיק רקורדס
קטגוריה:לואיזיאנה: אישים
קטגוריה:אמריקאים שנולדו ב-1986
קטגוריה:ניו אורלינס: אישים